sagorsarker/bangla-wikipedia huggingface dataset:
রুখশানা মিডিয়া

রুখশানা মিডিয়া একটি আফগান নারীদের স্বাধীন অনলাইন গণমাধ্যম সংস্থা। ২০১৫ সালে আফগানিস্তানের ঘোর প্রদেশে রুখশানা নামের একটি তরুণী জোরপূর্বক বিয়ের পর প্রেমিকের সাথে পালিয়ে যাওয়ার কারণে পাথর ছুঁড়ে হত্যা করেছিল। রুখশানার স্মরণে ও তার নামে ২০২০ সালের নভেম্বরে সংস্থাটির যাত্রা শুরু হয়েছিল। দারি ভাষায় প্রকাশিত খবর মাধ্যমটি আফগান মহিলাদের অধিকার সচেতনতা বিষয়ক মনোভাব পোষণ করে।
আফগান মহিলাদের গল্প এবং রুখশানা মিডিয়ার নিজস্ব তৈরী করা প্রতিবেদন, কাহিনি উপর আলোকপাত করার জন্য জহরা জোয়া ২০২০ সালের নভেম্বরে "রুখশানা মিডিয়া" তৈরি করেছিলেন। "রুখশানা" নামটি ঘোর প্রদেশের একজন কিশোরীর, যার বিরুদ্ধে ব্যভিচারের অভিযোগ ছিল এবং শাস্তিসরূপ ২০১৫ সালে তাকে একটি গর্তে দাড় করিয়ে আমৃত্যু পাথর নিক্ষেপ করা হয়েছিল। রুখশানাকে পাথর নিক্ষেপের একটি ভিডিও সেসময় ব্যাপকভাবে ছড়িয়ে পড়ে, এবং আন্তর্জাতিক দৃষ্টি আকর্ষণ করে। ২০১০-এর দশকের মাঝামাঝি সময়ে ঘোর প্রদেশে জোরপূর্বক বিয়ে থেকে পালিয়ে আসা মহিলাদের বা নারী ধর্ষণের শিকার নারীদের সম্মান রক্ষার্থে হত্যার কয়েকটি ঘটনার মধ্যে রুখশানার হত্যাকাণ্ড অন্যতম।
"রুখশানা মিডিয়া" প্রকাশিত কর্মে "মহিলাদের প্রজনন স্বাস্থ্য, গার্হস্থ্য ও যৌন সহিংসতা এবং লিঙ্গ বৈষম্য"-এর মত বিষয়গুলি প্রাধান্য পেয়েছে। ২০২১ সালের তালেবান আক্রমণের সময়, "রুখশানা মিডিয়া" তাদের খবরগুলিতে তালেবানদের নারীদের অধিকার লঙ্ঘন করতে পারে, এমনটি প্রত্যাশিত এবং তালাকপ্রাপ্ত মহিলারা তালিবানদের কাছ থেকে ঝুঁকির আশঙ্কা করে প্রতিবেদন করেছে ২০২১ সালের জুলাইয়ে, "রুখসানা মিডিয়া," "টাইম" ও "দ্য ফুলার প্রজেক্টের" সাথে যুক্ত হয়ে আফগানিস্তানের তালেবান অধিকৃত এলাকায় "হাজার হাজার" মেয়েদের স্কুল নিষিদ্ধ করার বিষয়ে প্রতিবেদন করেছে। তাদের প্রতিবেদন অনুযায়ী মেয়েদের স্কুলে শিক্ষকরা মৃত্যুর হুমকি পেয়েছে এবং নারীদের পাঠদানের অনুমোদন চাইলে তা প্রত্যাখ্যাত হয়। শুধুমাত্র ১২ বছর বয়স পর্যন্ত মেয়েদের বিদ্যালয়ে যাওয়ার অনুমতি দেওয়া, মেয়েদের নিকাব বা বোরকা পরা বাধ্যতামূলক করা এবং কুরআন শেখানোর সময় সংখ্যা বৃদ্ধি করার মত বিষয়গুলি রুখশানা মিডিয়ার প্রতিবেদনগুলিতে উঠে এসেছে।
২০২১ সালের ১৫ আগস্টে, তালেবানদের হাতে কাবুল পতনের দিন, "রুখসানা মিডিয়া" তাদের বর্তমান দারি ভাষায় খবর প্রকাশের পাশাপাশি তাদের ওয়েবসাইটের প্রকাশিত খবরগুলির ইংরেজি সংস্করণ চালু করার পরিকল্পনা ঘোষণা করেছে।
২০২১ সালের ১৫ আগস্ট, তালেবান বাহিনীর কাছে কাবুলের পতনের পর "কলম্বিয়া জার্নালিজম রিভিউ" সাধারণভাবে আফগান সাংবাদিকদের এবং বিশেষ করে নারী সাংবাদিকদের জন্য আফগানিস্তান ঝুঁকিপূর্ণ মর্মে প্রতিবেদন করে। একারণে ২০২১ সালের তালেবান আক্রমণের সময়, নারী সাংবাদিকদের হত্যার উচ্চ ঝুঁকির কারণে রুখশানা মিডিয়ার সাংবাদিকরা ঝুঁকিতে ছিলেন।
জীবনলাল চট্টোপাধ্যায়

জীবনলাল চট্টোপাধ্যায় (১৯ মার্চ, ১৮৮৯ ― ১ ডিসেম্বর,১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং একজন বিশিষ্ট বিপ্লবী কর্মী।
জীবনলাল চট্টোপাধ্যায় ব্রিটিশ ভারতের অধুনা বাংলাদেশের ঢাকা জেলার পাত্রসার গ্রামে জন্মগ্রহণ করেন। পিতা জানকীনাথ চট্টোপাধ্যায়। পড়াশোনা কলকাতায়। শ্রীকৃষ্ণ পাঠশালা থেকে ম্যাট্রিক পাশ করে বঙ্গবাসী কলেজে ভর্তি হন। আইএসসি পড়তে পড়তেই রাজনীতিতে যোগ দেন, পড়া শেষ করলেন না। ইতোমধ্যে ১৯০৭ খ্রিস্টাব্দে ঢাকা যড়যন্ত্র মামলায় গ্রেফতার হয়ে প্রমাণাভাবে মুক্তি পান। আলিপুর বোমা মামলার পর তিনিবাঘা যতীনের সংস্পর্শে আসেন। ইন্দো-জার্মান ষড়যন্ত্রে অংশ নেওয়ায় ১৯১৬ খ্রিস্টাব্দে আত্মগোপন করেন। কিন্তু ধরা পড়েন এবং ১৯২০ খ্রিস্টাব্দে মুক্তি পান। ১৯২১ খ্রিস্টাব্দে মুন্সীগঞ্জে ন্যাশনাল স্কুল প্রতিষ্ঠা করে শিক্ষকতা করেন এবং দেশবন্ধু চিত্তরঞ্জন দাশের স্বরাজ দলে যোগ দেন। ১৯২৩ খ্রিস্টাব্দে পুলিশ তাঁকে গ্রেপ্তার করে এবং ব্রহ্মদেশে এক জেলে পাঠিয়ে দেয়। সেখানকার বেসিন জেল থেকে যুগান্তর দলের অন্যতম নেতাভূপেন্দ্র কুমার দত্তের সহায়তায় State Prisoneer's Memorial to White Hall প্রেরণ করেন। স্বাস্থ্যের কারণে ১৯২৮ খ্রিস্টাব্দে মুক্তি লাভ করেন। ১৯৩০ খ্রিস্টাব্দে আইন অমান্য আন্দোলনে নেতৃত্ব দেন এবং বঙ্গীয় প্রাদেশিক কংগ্রেসের সম্পাদক নিযুক্ত হন। ১৯৩০ খ্রিস্টাব্দ হতেই ১৯৩৩ খ্রিস্টাব্দ পর্যন্ত পুনরায় কারাবন্দি থাকেন। পরবর্তীতে ১৯৩৮ খ্রিস্টাব্দে মানবেন্দ্রনাথ রায়ের সংস্পর্শে এসে তিনি কমিউনিস্ট আন্দোলনে আকৃষ্ট হন। ১৯৪০ খ্রিস্টাব্দে রামগড় কংগ্রেসে বিপ্লব প্রস্তুতির পক্ষে বলার জন্য কংগ্রেস ত্যাগ করেন এবং লিগ অফ রাডিক্যাল কংগ্রেসে যোগ দেন। এখানে মতানৈক্যের কারণে ১৯৪১ খ্রিস্টাব্দে লিগ ত্যাগ করে মানবেন্দ্রনাথ রায়ের ডেমোক্র্যাটিক ভ্যানগার্ড পার্টিতে যোগ দেন। পরে আবার এই দল ছেড়ে তিনি বিপ্লবী শৈলেন পালের সাথে ১৯৬০ খ্রিস্টাব্দে "অল ইন্ডিয়া ওয়ার্কার্স পার্টি" বা রাডিক্যাল ডেমোক্র্যাটিক পার্টি গঠন করে প্রতিষ্ঠাতা-সভাপতি হন। "নবীন বাংলা" ও "গণবিপ্লব" পত্রিকার সম্পাদক ছিলেন তিনি।
তার উল্লেখযোগ্য রচনা গ্রন্থ হল-
উদ্ধব

উদ্ধব (পবনয়াধি হিসেবেও পরিচিত) হিন্দুধৰ্মের পৌরাণিক শাস্ত্ৰসমুহে বৰ্ণিত এক উল্লেখযোগ্য চরিত্ৰ। উদ্ধব ভগবান শ্ৰীকৃষ্ণের পরামৰ্শদাতা ও পরম বান্ধব। ভাগবত পুরাণে উদ্ধবের এক তাৎপৰ্যপূৰ্ণ ভূমিকা আছে যাতে কৃষ্ণই প্ৰত্যক্ষভাবে তাকে যোগ ও নববিধা ভক্তির শিক্ষা প্ৰদান করেছেন। ভগবদ্গীতাতে কৃষ্ণ ও অৰ্জুনের মাঝে কথোপকথনের মত শ্ৰীকৃষ্ণ ও উদ্ধবের মাঝে এই নীতি বিষয়ক আলোচনাসমূহকে উদ্ধব গীতা বলা হয়। কোনো কোনো শাস্ত্ৰ মতে সম্পৰ্কে উদ্ধব শ্ৰীকৃষ্ণের পিতৃব্যপুত্ৰ ও ভ্ৰাতা ছিল। উদ্ধবের পিতা দেবভাগ, শ্রীকৃষ্ণের জন্মপিতা বসুদেব এর ভাই ছিল। শ্রীকৃষ্ণের সাথে উদ্ধবের এমন শারীরিক গঠনগত সাদৃশ্য ছিল যে কেউ কেউ তাকে কৃষ্ণ বলে অনেকে ভুল করত।
ভাগবত পুরাণে বৰ্ণিত কাহিনী অনুসারে উদ্ধব শ্রীকৃষ্ণের হাতে কংস বধের পরে তার সাথে দেখা করতে আসলে তাদের মধ্যে পরম মিত্রতা হয়েছিল। শ্রীকৃষ্ণই তাকে বৃন্দাবনে যেতে অনুরোধ করেন ও তার মাধ্যমে কৃষ্ণ বিরহে তাপিত গোপী ও গায়ের অন্য অধিবাসীদের উদ্দেশ্যে এক বাৰ্তা প্ৰেরণ করেন। শ্রীকৃষ্ণ উদ্ধবকে দিয়ে বৃন্দাবনবাসীকে এইবলে পাঠান যে তাদের কৃষ্ণকে ভুলে যাওয়া উচিত। তবেই শ্রীকৃষ্ণ ধরাতে নিজ দায়িত্ব সমাপন করতে পারবেন। ভগবান শ্রীকৃষ্ণের প্ৰতি রাধা ও গোপীগণের ভক্তি‌ ও প্ৰেমে উদ্ধব এমন মুগ্ধ হন যে ৬ মাস বৃন্দাবনে থাকেন। তিনি গোপীগণকে তার গুরু হিসেবে পেতে নিজের বাঞ্ছা প্ৰকাশ করলেন। গোপীবৃন্দ তাতে বললেন, "যখন অক্রূর বৃন্দাবনে এসেছিল তখন আমাদের কৃষ্ণকে আমাদের কাছ থেকে নিজের সাথে নিয়ে গেল। আর এখন তুমি তার স্মৃতিটুকুও আমাদের কাছ কেড়ে নিতে এসেছো তুমি?" যা শুনএ উদ্ধব নীরব হয়ে পরল। শ্রীকৃষ্ণের দ্বারা প্ৰেরিত বাৰ্তা ও এই বাৰ্তা শোনার পর বৃন্দাবনবাসীর মনে এর দ্বারা জাগৃত অনুভুতিকে গৌডীয় বৈষ্ণবমতে ঈশ্বরের প্ৰতি ভক্তের সৰ্বোচ্চ অন্তৰ্দৃষ্টি হিসেবে গণ্য করা হয়।
শ্রীকৃষ্ণ পৃথিবী থেকে তার আসন্ন বিদায়ের আগে উদ্ধবকে সান্ত্বনা দেয়ার উদ্দেশ্যে প্ৰদান করা বাণীসমূহকে বলা হয় "উদ্ধব গীতা" ("হংস গীতা" হিসেবেও যা পরিচিত)। ক্ষত্ৰিয় হিসেবে জন্ম ও পরে যদুকুলে বড় হওয়া শ্রীকৃষ্ণের অনুপস্থিতিতে যদুবংশের আসন্ন বিনাশের ভবিষ্যত দেখার পরে উদ্ধবের আবেগ-বিহ্বল ও বিভ্ৰান্তিকর মনোপরিস্থিতিতে কৃষ্ণপ্ৰদত্ত এই উপদেশপূৰ্ণ বাণীসমূহে এই গীতার সূচনা হয়েছে।
উদ্ধব শ্রীকৃষ্ণের একান্ত ভক্ত ও তার পরম সখা হিসেবে প্ৰসিদ্ধ ছিলেন। কিন্তু উদ্ধবেব পক্ষেও বোধগম্য ছিল না কেন শ্রীকৃষ্ণের পক্ষে যদুকুলের আসন্ন পতন রোধ করা সম্ভব নয়। সৃষ্টিকৰ্তা ব্ৰহ্মা ও স্বৰ্গের দেবগণ ভগবান শ্রীকৃষ্ণকে ধরাতে তার দায়-দায়িত্ব সমাপনের পর স্বৰ্গে পুন আগমনের জন্য অনুনয় বিনয় করেছিল।
শ্রীকৃষ্ণ তাকে যাদবগণের বিনাশের কারণ ব্যাখ্যা করে বলেছিলেণ, "মহাসাগরের তীরে ক্ষমতা, বীরত্ব ও সৌভাগ্যে বলীয়ান সমগ্ৰ বিশ্বকে অধিকার করতে আগ্রহী সুপ্ৰসিদ্ধ যদুবংশকে আমি সংযমী করে রেখেছিলাম। যদি বৃহৎ যদুকুলের বিনাশের আগেই আমি এই ধরা ছেড়ে চলে যাই, তবে উদ্ধত যদুবংশের হাতে সমগ্ৰ মানবজাতি নিঃশেষ হয়ে যাবে"। এই কথাতে অত্যন্ত দুঃখিত হয়ে উদ্ধব তখন শ্রীকৃষ্ণের সাথে পৃথিবী ছেড়ে যেতে চাওয়ার মিনতি করতে লাগলেন। এর ফলশ্ৰুতিতে শ্রীকৃষ্ণ উদ্ধবকে বোঝানোর জন্য "উদ্ধব গীতা"র উদ্ভব করলেন।
আইজ্যাক ওয়াটস

আইজ্যাক ওয়াটস (১৭ জুলাই ১৭৬৪ - ২৫ নভেম্বর ১৬৪৮) একজন খ্রিস্টান মন্ত্রী, স্তোত্র লেখক, ধর্মতত্ত্ববিদ ও যুক্তিবিদ৷ তিনি একজন প্রসিদ্ধ ও বিখ্যাত স্তোত্র লেখক এবং ৭৫০ টি স্তোত্র তার কৃতিত্বে রয়েছে। তাঁর লেখা স্তোত্রসমূহের মধ্যে রয়েছে "হোয়েন আই সার্ভে দ্যা ওয়ান্ড্রুস ক্রস", "জয় টু দ্যা ওয়ার্ল্ড" এবং "আওয়ার গড," আওয়ার হেল্প ইন এজেস পাস্ট।"
আইজ্যাক ওয়াটসকে "ইংরেজি স্তোত্রের গডফাদার" হিসেবে সম্বোধন করা হয়। তাঁর স্তোত্রসমূহের এখনো কিছু গাওয়া হয় এবং কিছু স্তোত্র অন্যান্য ভাষায় অনুবাদও করা হয়েছে।
আইজ্যাক ওয়াটস ১৬৭৪ সালে ইংল্যান্ডের সাউদাম্পটনে জন্মগ্রহণ করেন এবং তাকে প্রতিবাদী খ্রিস্টানদের কাছে নেওয়া হয়। এরূপ আদর্শ থাকার জন্য ওয়াটসের পিতাকে (তার নামও আইজ্যাক ওয়াটস)দুইবার বন্দিও করা হয়। আইজ্যাক ওয়াটস ইংল্যান্ডের কিং এডওয়ার্ড স্কুলে শাস্ত্রীয় শিক্ষা লাভ করেন ও লাতিন, গ্রীক এবং হিব্রু ভাষা আয়ত্ত করেন।
দ্য মার্ভেলস

দ্য মার্ভেলস হলো ২০২৩ মার্কিন সুপারহিরো চলচ্চিত্র, যা মার্ভেল কমিক্স চরিত্র ক্যারল ড্যানভার্স/ক্যাপ্টেন মার্ভেল, কামালা খান/মিস. মার্ভেল এবং মনিকা র‌্যামবোর উপর কেন্দ্রিত। মার্ভেল স্টুডিওজ দ্বারা পরিচালিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত, চলচ্চিত্রটিকে "ক্যাপ্টেন মার্ভেল" (২০১৯) এর ধারাবাহিক চলচ্চিত্র এবং ডিজনি+ ধারাবাহিক "মিস মার্ভেল" এর সংযোজন।
অধিকতরভাবে, সাগর শেখ, জেনোবিয়া শ্রফ ও মোহান কাপুর যথাক্রমে "মিস মার্ভেল" থেকে খানের বড় ভাই আমির, মা মুনিবা এবং বাবা ইউসুফ হিসেবে তাদের ভূমিকায় পুনরাবৃত্তি করবেন। পার্ক সিও-জুন কে একটি অপ্রকাশিত ভূমিকার পাশাপাশি, যাউই অ্যাসটন কে একটি অপ্রকাশিত খলনায়িকার ভূমিকায় নির্বাচন করা হয়েছে।
"দ্য মার্ভেলস" চলচ্চিত্রটি ২০২৩ সালের ১০ নভেম্বর যুক্তরাষ্ট্র সহ বিশ্বব্যাপী প্রেক্ষাগৃহে মুক্তি পায়। পূর্বে, এটিকে ২০২২ সালের ৮ জুলাই বা ১১ নভেম্বরে মুক্তির জন্য ঠিক করা হয়েছিল। এটি এমসিইউ এর একটি অংশ।
পর্যালোচনা সমষ্টিকারী Rotten Tomatoes 355টি পর্যালোচনার উপর ভিত্তি করে 5.9/10 গড় স্কোর সহ 62% অনুমোদনের রেটিং রিপোর্ট করেছে। ওয়েবসাইটের সমালোচনামূলক সম্মতিতে লেখা হয়েছে, "মজার, রিফ্রেশিংভাবে সংক্ষিপ্ত, এবং এর তিনটি লিডের রসায়ন দ্বারা উন্নত, দ্য মার্ভেলস এর বিশৃঙ্খল গল্প এবং টোনাল পরিবর্তন সত্ত্বেও এই মুহূর্তে উপভোগ করা সহজ।" মেটাক্রিটিক, যা একটি ওজনযুক্ত গড় ব্যবহার করে, 57 সমালোচকের উপর ভিত্তি করে ফিল্মটিকে 100 এর মধ্যে 50 স্কোর প্রদান করে, যা "মিশ্র বা গড়" পর্যালোচনাগুলি নির্দেশ করে। CinemaScore দ্বারা জরিপ করা দর্শকরা চলচ্চিত্রটিকে A+ থেকে F স্কেলে গড় "B" গ্রেড দিয়েছে, Eternals (2021) এবং Ant-Man and the Wasp: Quantumania-এর সাথে MCU-এর সর্বনিম্ন স্কোরের জন্য, যখন পোস্টট্র্যাকের দ্বারা জরিপ করা হয়েছে তারা এটি দিয়েছে একটি 73% ইতিবাচক স্কোর।
হলিউড রিপোর্টারের জন্য লেখা, লোভিয়া গায়ারকি ডাকোস্তার নির্দেশনাকে "কাইনেটিক" হিসাবে প্রশংসা করেছেন এবং অনুভব করেছেন যে পরিচালনা এবং "ঘনিষ্ঠ গল্প বলার শৈলী" দর্শকদের "নতুন এবং বিনোদনমূলক সুবিধার পয়েন্ট" থেকে প্রধান চরিত্রগুলি দেখতে দেয়। অ্যাবি ওলসিস, পেস্টের জন্য, ফিল্মটিকে 8.5/10 রেট দিয়েছেন এবং জেনারের সাথে খেলার জন্য এবং Ms. Marvel স্ট্রিমিং সিরিজ থেকে "নন্দনতত্ত্ব" টানার জন্য চলচ্চিত্রটির প্রশংসা করেছেন; ওলসেস অনুভব করেছিলেন যে "ডাকস্তার নিশ্চিত, দক্ষ দিকনির্দেশনা" এমসিইউ কী হতে পারত তার একটি উদাহরণ যদি ফ্র্যাঞ্চাইজি "গ্লোপি ইফেক্ট এবং অতিপ্রকাশিত বিদ্যা দ্বারা আচ্ছন্ন না হত"। বিপরীতে, এনএমই-এর জেমস মটরাম ফিল্মটিকে 3/5 স্টার রেটিং দিয়েছেন এবং অনুভব করেছেন যে ফিল্মটি "কখনও ডাকোস্টা'স ক্যান্ডিম্যানের মতো একই স্তরের ব্যস্ততা অর্জন করে না" এমনকি "একটি স্ক্রিপ্ট যা ভাল লাইনে পূর্ণ এবং ইচ্ছুক কাস্টের সাথে অংশগ্রহণকারীদের"। RogerEbert.com-এর ক্রিস্টি লেমিয়ার ছবিটিকে 1.5 স্টার রেটিং সহ একটি নেতিবাচক পর্যালোচনা দিয়েছেন, এটিকে "ভয়ংকর" বলে অভিহিত করেছেন এবং মতামত দিয়েছেন যে এটি "মার্ভেল সিনেমাটিক ইউনিভার্সে এখনও পর্যন্ত সবচেয়ে খারাপ চলচ্চিত্র" শুধুমাত্র সঙ্গীতের মুহূর্তগুলিকে "অপ্রত্যাশিত এবং অনেক কিছু বলে" -প্রয়োজন আনন্দ"
আনোয়ারুল কবির

আনোয়ারুল কবির একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, স্টেট ইউনিভার্সিটি অব বাংলাদেশের (এসইউবি) উপাচার্য ছিলেন। এই পদে নিয়োগ লাভের আগে তিনি বিশ্ববিদ্যালয়টির উপ-উপাচার্য হিসেবে কর্মরত ছিলেন।
কবির নটর ডেম কলেজের প্রাক্তন ছাত্র। তিনি চট্টগ্রাম বিশ্ববিদ্যালয়ের বিবিএ প্রথম ব্যাচের ছাত্র হিসেবে স্নাতক ও স্নাতকোত্তর ডিগ্রি লাভ করেন। তিনি কমনওয়েলথ স্পিট স্লাইট বৃত্তির আওতায় যুক্তরাজ্যের ড্যান্ডি বিশ্ববিদ্যালয় ও বাংলাদেশের চট্টগ্রাম বিশ্ববিদ্যালয়ের যৌথ উদ্যোগে পরিচালিত গবেষণা কার্যক্রমের অধীনে ‘কর্পোরেট গভর্ন্যান্স ইন বাংলাদেশ’ শীর্ষক গবেষণাকর্মের জন্য ২০০৯ সালে পিএইচডি ডিগ্রি অর্জন করেন।
বেক্সিমকো ফার্মায় ম্যানেজমেন্ট ট্রেইনি হিসেবে কিছুদিন চাকরি করার পর আনোয়ারুল কবির ১৯৯৬ সালে চট্টগ্রাম বিশ্ববিদ্যালয়ের (চবি) হিসাববিজ্ঞান বিভাগের প্রভাষক হিসেবে যোগ দেন এবং এরই ধারাবাহিকতায় অধ্যাপক হন। কর্মজীবনে তিনি চট্টগ্রাম বিশ্ববিদ্যালয়ের ‘ব্যুরো অব বিজনেস রিসার্চ’-এর পরিচালকসহ বিভিন্ন গুরুত্বপূর্ণ দায়িত্ব পালন করেন।
আনোয়ারুল কবির ২০২০ সালে পরবর্তী চার বছরের জন্য ঢাকায় অবস্থিত বেসরকারি বিশ্ববিদ্যালয়, স্টেট ইউনিভার্সিটি অব বাংলাদেশের (এসইউবি) উপাচার্য হিসেবে যোগদান করেন। এর আগে তিনি এসইউবি’র উপ-উপাচার্য হিসেবে দায়িত্ব পালন করেন।
কবির দেশীয় ও আন্তর্জাতিক জার্নালে ২৫টির বেশি গবেষণা প্রবন্ধ প্রকাশ করেছেন। তার পিএইচডি অভিসন্দর্ভ জার্মানির ভিডিএম পাবলিশিং হাউজ থেকে প্রকাশিত হয়েছে। এছাড়া তিনি উল্লেখযোগ্য সংখ্যক পিএইচডি ও এমফিল পর্যায়ের শিক্ষার্থীর গবেষণা তত্ত্বাবধান করেছেন।
জয়নব কলেজ, চেরক্কালা

জয়নব কলেজ, চেরক্কালা হলো ভারতের কাসারগড় জেলার চেঙ্গালা গ্রামে অবস্থিত একটি বি.এড কলেজ।
কলেজটি ২০০৫ সালে প্রতিষ্ঠিত হয়েছিল এবং এটি কান্নুর বিশ্ববিদ্যালয়ের অধিভুক্ত। 
কলেজটি বাণিজ্য, সামাজিক বিজ্ঞান, প্রাকৃতিক বিজ্ঞান, ইংরেজি এবং শারীরিক বিজ্ঞানের সাথে বি,এড কোর্স প্রদান করে।
অসম ভারতীয় জনতা পার্টি

অসম ভারতীয় জনতা পার্টি আসামে ভারতীয় জনতা পার্টির একটি বিচ্ছিন্ন দল। দলটি প্রতিষ্ঠা করেছেন বিজেপির সিনিয়র নেতা এবং প্রাক্তন পুলিশ মহাপরিদর্শক হিরণ্য ভট্টাচার্য ২০০১ সালে। ভট্টাচার্য অসম গণ পরিষদের সঙ্গে জোট করার বিজেপির সিদ্ধান্তে আপত্তি করেছিলেন।
অসম বিজেপি ২০০১ সালের রাজ্য বিধানসভা নির্বাচনে ব্যর্থ হয়েছিল।
বেনি হামাদ দুর্গ

বেনি হাম্মাদের দুর্গ, যাকে আল বালা হামাদের আল কালাও বলা হয় (আরবি: قلعة بني حماد) আলজেরিয়ার একটি সুরক্ষিত প্যালাটিন শহর। এখন ধ্বংসাবশেষ, একাদশ শতাব্দীতে, এটি হামাদিদ রাজবংশের প্রথম রাজধানী হিসাবে কাজ করেছিল। এটি এম'সিলা এর উত্তর -পূর্বে হোডনা পর্বতমালায়, ১৪১৮ মিটার (৪৬৫২ ফুট) উচ্চতায় এবং আশেপাশের পাহাড় থেকে প্রচুর জল গ্রহণ করে। বেনি হাম্মাদ দুর্গটি মাগরিবে আলজিয়ার্স থেকে প্রায় ২২৫ কিলোমিটার (১৪০ মাইল) দক্ষিণ -পূর্বে মাআদিদ (ওরফে মাহীদ) শহরের কাছে অবস্থিত।
১৯৮০ সালে, এটি ইউনেস্কো কর্তৃক বিশ্ব itতিহ্যবাহী স্থান হিসেবে খোদাই করা হয়েছিল এবং এটিকে "একটি সুরক্ষিত মুসলিম শহরের একটি সত্যিকারের ছবি" হিসেবে বর্ণনা করা হয়েছিল।
শহরে দেয়ালের ৭ কিলোমিটার (৪ মাইল) দীর্ঘ লাইন রয়েছে। দেয়ালের ভিতরে চারটি আবাসিক কমপ্লেক্স, এবং আলসারিয়ায় মনসুরার পরে নির্মিত বৃহত্তম মসজিদ। এটি কায়রুয়ান গ্র্যান্ড মসজিদের অনুরূপ, একটি লম্বা মিনার, ২০ মিটার (৬৬ ফুট)।
খননকারীরা অসংখ্য পোড়ামাটি, রত্ন, মুদ্রা এবং মৃৎশিল্পকে উজ্জ্বল করেছে যা হামাদিদ রাজবংশের অধীনে সভ্যতার উচ্চ স্তরের সাক্ষ্য দেয়। এছাড়াও আবিষ্কৃত নিদর্শনগুলির মধ্যে সিংহকে মোটিফ হিসাবে ব্যবহার করে বেশ কয়েকটি আলংকারিক ঝর্ণা রয়েছে। আমিরের প্রাসাদের অবশিষ্টাংশ, যা ডাল আল-বাহর নামে পরিচিত, বাগান এবং মণ্ডপ দ্বারা পৃথক তিনটি পৃথক বাসস্থান অন্তর্ভুক্ত করে।
জিমিলা

জিমিলা (, সুন্দর এক), পূর্বে কুইকুল, আলজেরিয়ার একটি ছোট পাহাড়ি গ্রাম, আলজিয়ার্সের পূর্বে উত্তর উপকূলের কাছে, যেখানে উত্তর আফ্রিকার কিছু সেরা সংরক্ষিত রোমান ধ্বংসাবশেষ পাওয়া যায়। এটি কনস্টান্টিনোইস এবং পেটাইট কাবিলি (বাসে কাবিলি) সীমান্তবর্তী অঞ্চলে অবস্থিত।
১৯৮২ সালে, জোমিলা একটি ইউনেস্কো ওয়ার্ল্ড হেরিটেজ সাইট হয়ে ওঠে তার রোমান আর্কিটেকচারের পাহাড়ি পরিবেশের অনন্য অভিযোজনের জন্য। প্রাচীন কুইকুলের উল্লেখযোগ্য ভবনগুলির মধ্যে রয়েছে একটি থিয়েটার, দুটি ফোর, মন্দির, বেসিলিকা, খিলান, রাস্তা এবং ঘর। অসাধারণভাবে সংরক্ষিত ধ্বংসাবশেষ হর্ষের ফোরামকে ঘিরে, একটি বড় পাকা বর্গক্ষেত্র যা একটি রাজকীয় খিলান দ্বারা চিহ্নিত।
কুইকুল নামে, শহরটি নুমিডিয়া প্রদেশের একটি সরু ত্রিভুজাকার মালভূমিতে অবস্থিত রোমান সামরিক বাহিনী হিসেবে খ্রিস্টীয় প্রথম শতাব্দীতে সমুদ্রপৃষ্ঠ থেকে ৯০০ মিটার (৩০০০ ফুট) উপরে নির্মিত হয়েছিল। দুটি নদীর সঙ্গমস্থলে অবস্থিত এই ভূখণ্ড কিছুটা রুক্ষ।
কুইকুলের নির্মাতারা কেন্দ্রের একটি ফোরাম এবং দুটি প্রধান রাস্তা, কার্ডো ম্যাক্সিমাস এবং ডেকুমানাস ম্যাক্সিমাস সহ একটি প্রধান পরিকল্পনা অনুসরণ করে। শহরটি প্রথমে ইতালি থেকে আসা রোমান সৈন্যদের একটি উপনিবেশ দ্বারা জনবহুল ছিল এবং অবশেষে একটি বড় বাণিজ্যিক বাজারে পরিণত হয়েছিল। শহরের সমৃদ্ধিতে যেসব সম্পদ অবদান রেখেছিল তা ছিল মূলত কৃষি (শস্য, জলপাই গাছ এবং খামার)।
আলজিয়ার্সের কসবাহ

কসবাহ (, কাবা, অর্থাৎ দুর্গ) হলো আলজেরিয়ার আলজিয়ার্সের দুর্গ এবং এর চারপাশে ঐতিহ্যবাহী কোয়ার্টার। ১৯৯২ সালে, জাতিসংঘের শিক্ষাগত, বৈজ্ঞানিক ও সাংস্কৃতিক সংস্থা (ইউনেস্কো) আলজিয়ার্সের কসবাকে একটি বিশ্ব সাংস্কৃতিক ঐতিহ্য হিসেবে ঘোষণা করে, "এখানে দুর্গের ধ্বংসাবশেষ, পুরাতন মসজিদ এবং অটোমান ধাঁচের প্রাসাদের পাশাপাশি একটি ঐতিহ্যবাহী ধ্বংসাবশেষ রয়েছে। শহুরে কাঠামো সম্প্রদায়ের গভীর বদ্ধমূল অনুভূতির সাথে যুক্ত। 
আরো সাধারণভাবে, একটি কসবা হল উত্তর আফ্রিকার অনেক শহর ও শহরের প্রাচীরযুক্ত দুর্গ। নামটি ১৯ শতকের শেষের দিকে ফরাসি থেকে ইংরেজিতে প্রবেশ করেছিল (অক্সফোর্ড ইংলিশ ডিকশনারি ১৮৯৫)। 
১৮৩৯ সালে, ফরাসি বিজয়ের পরপরই, ফরাসি গভর্নর দার হাসান পাচায় চলে যান। ১৮৬০ সালে, তৃতীয় নেপোলিয়ন এবং ইউজেনি ডি মন্টিজো পরিদর্শন করেন। ফরাসি শাসনের আগে, কসবাতে প্রায় ১৩ টি জামে মসজিদ, ১০৯ টি মসজিদ, ৩২ টি মাজার এবং ১২ টি জাওয়িয়া ছিল, মোট ১৬৬ টি ধর্ম-সংক্রান্ত ভবন ছিল। এই ধর্মীয় ভবনগুলির অধিকাংশই দখলের সময় ধ্বংস করা হয়েছিল। ১৮৬২ সালে, এখানে ছিল মাত্র নয়টি জামে মসজিদ, ১৯ টি মসজিদ, ১৫ টি মাজার এবং পাঁচটি জাভিয়া। কেচাওউয়া মসজিদ এবং বেরানি মসজিদের মতো অনেক মসজিদকে অনৈসলামিক উদ্দেশ্যে, যেমন সামরিক ব্যারাক এবং গীর্জা হিসাবে ভবনে রূপান্তরিত করা হয়েছিল।
মা'জাব

মজাব (মোজাবাইট:Aghlan, আরবি: مزاب), আলজেরিয়ার গরদানা প্রদেশের উত্তর সাহারা মরুভূমির একটি প্রাকৃতিক অঞ্চল। এটি আলজিয়ার্সের ৬০০ কিলোমিটার (৩৭০ মাইল) দক্ষিণে অবস্থিত এবং এখানে প্রায় ৩৬০, ০০০ বাসিন্দা (২০০৫ সালের অনুমান) রয়েছে।
মজাব একটি চুনাপাথর মালভূমি ওয়াদ Mzab (Oued Mzab) উপত্যকাকে কেন্দ্র করে।
মোজাবাইটস ("আথ মাজাব") একটি বড় বারবার গোত্রের একটি শাখা, ইজনাতেন, যা মধ্য দক্ষিণ আলজেরিয়ার বিশাল এলাকা। মিজাব উপত্যকার চারপাশে অনেক টিফিনাঘ অক্ষর ও চিহ্ন খোদাই করা আছে।
মাগরেবের মুসলিম বিজয়ের পর মোজাবাইটরা মুতাজিলি স্কুলের মুসলমান হয়ে যায়। আদিবাসী খ্রিস্টান জনসংখ্যা ১১ শতাব্দী পর্যন্ত টিকে ছিল। রোস্তেমিড রাজ্যের পতনের পর, রোস্তেমিড রাজপরিবার তাদের কিছু নাগরিকের সাথে মাজাব উপত্যকাকে তাদের আশ্রয়স্থল হিসেবে বেছে নেয়। যাইহোক, রোস্তেমিডরা ছিল ইবাদি এবং একজন প্রচারক (আবু বকর আন-নাফুসী) পাঠিয়েছিলেন যিনি সফলভাবে আদিবাসী মোজাবাইটদের ধর্মান্তরিত করেছিলেন।
ফ্রান্স ১৮৩০ সালে অটোমান আলজেরিয়া দখল করে। ১৮৮২ সালে মজাব ফ্রান্সের সাথে সংযুক্ত করা হয় এবং ১৯৬২ সালের গ্রীষ্মে আলজেরিয়ার আদিবাসী শাসনে ফিরে আসে তার জাতীয় স্বাধীনতার পর। ঘারদাইয়া (তাগারদাইত) হল মাজাবের প্রধান শহর এবং রাজধানী, আর এল আত্তেউফ (তাজনিন্ট) এই অঞ্চলের প্রাচীনতম বসতি। বেনি ইসগুয়েন (ইসগেনে) হল সবচেয়ে পবিত্র বারবার ইসলামিক শহর। এটি এই শহরের বিভিন্ন অংশের সমস্ত অ-মাজাবিদের এবং সমস্ত বিদেশীদের তার দেয়ালের মধ্যে রাত কাটাতে নিষেধ করে। মেলিকা (ম্লিশেটে) মলিক নামে একটি কাবিলি শহর দ্বারা বাস করা হয় যা এখন পর্যন্ত বুইরার কাছে অবস্থিত, এবং এতে রয়েছে প্রশস্ত কবরস্থান এবং কসারের কেন্দ্রে একটি ঐতিহাসিক মসজিদ, যখন বাউনৌরা (বাউনৌরে) একটি ঐতিহাসিক কারসার যা আজওয়িল ধারণ করে পাম গ্রোভ, যখন এল গুয়েরারা (ইগ্রারেন) এবং বেরিয়ান (ইবারগুয়েন) ১৭ শতকের পর থেকে মাজাবের অংশ।
ইউনাইটেড ট্রেড ইউনিয়ন কংগ্রেস (মার্কসবাদী)

ইউনাইটেড ট্রেড ইউনিয়ন কংগ্রেস (মার্কসবাদী), (সংক্ষেপে ইউটিইউসি (এম)), হলো ভারতের কেরলের ট্রেড ইউনিয়নগুলির একটি ফেডারেশন। ইউটিইউসি (এম) ২০০৫ সালে ইউনাইটেড ট্রেড ইউনিয়ন কংগ্রেসে (বলশেভিক) থেকে বিভক্ত থেকে উদ্ভূত হয়েছিল। ইউটিইউসি (এম) রাজনৈতিকভাবে বিপ্লবী সমাজতান্ত্রিক দলের (মার্কসবাদী)-র সাথে যুক্ত। টিএম প্রভা ইউটিইউসি (এম) এর সাধারণ সম্পাদক।
তস্সিলি এন আজের

তস্সিলি এন আজের (আরবি: طاسيلي ناجر; "নদীর মালভূমি") সাহারা মরুভূমির একটি জাতীয় উদ্যান, যা দক্ষিণ -পূর্ব আলজেরিয়ার একটি বিশাল মালভূমিতে অবস্থিত। বিশ্বের প্রাগৈতিহাসিক গুহা শিল্পের অন্যতম গুরুত্বপূর্ণ স্থান, এবং ৭২, ০০০ কিমি (২৮, ০০০ বর্গ মাইল) এর বেশি এলাকা জুড়ে অবস্থিত। ১৯৮২ সালে তাসিলি এন আজার ইউনেস্কোর বিশ্ব ঐতিহ্যের তালিকায় অন্তর্ভুক্ত হয়।
তস্সিলি এন আজের লিবিয়া, নাইজার এবং মালির সীমানায় দক্ষিণ -পূর্ব আলজেরিয়ার একটি বিশাল মালভূমি, যা ৭২, ০০০ কিমি (২৮, ০০০ বর্গ মাইল) এর বেশি এলাকা জুড়ে অবস্থিত। এটি ২১৫৮ মিটার (৭,০৮০ ফুট) উঁচুতে অবস্থিত। এর সর্বোচ্চ বিন্দু হল আদরার আফাও। নিকটতম শহর হল দাজনেট, যা তাসিলি এন আজার থেকে প্রায় ১০ কিমি (৬.২ মাইল) দক্ষিণ-পশ্চিমে অবস্থিত।
প্রত্নতাত্ত্বিক স্থানটিকে একটি জাতীয় উদ্যান হিসেবে মনোনীত করা হয়েছে এবং এটি ইউনেস্কোর বিশ্ব ঐতিহ্যের তালিকায় তাসিলি এন আজার জাতীয় উদ্যান হিসাবে অন্তর্ভুক্ত করা হয়েছিল।
তস্সিলি এন আজের মালভূমি দারুণ ভূতাত্ত্বিক এবং নান্দনিক আগ্রহের। শিলা বনের ভূতাত্ত্বিক গঠনের প্যানোরামা, ক্ষয়প্রাপ্ত বেলেপাথর দ্বারা গঠিত, একটি চন্দ্র ভূদৃশ্যের অনুরূপ এবং শিলা শিল্প শৈলীর একটি নান্দনিক স্থান।
পরিসরটি মূলত বেলেপাথর দিয়ে গঠিত। বেলেপাথর জমা ধাতব অক্সাইডের পাতলা বাইরের স্তর দ্বারা দাগযুক্ত যা পাথরের গঠনকে কালো এবং লাল করে তুলেছে। এলাকায় ভাঙনের ফলে দক্ষিণ পূর্বে প্রায় ৩০০ টি প্রাকৃতিক শিলা খিলান তৈরি হয়েছে, যার সাথে উত্তরে গভীর গিরিখাত এবং স্থায়ী জলাশয় রয়েছে।
২০২১ দক্ষিণ আফ্রিকা নারী ক্রিকেট দলের ওয়েস্ট ইন্ডিজ সফর

দক্ষিণ আফ্রিকা নারী ক্রিকেট দল ২০২১ সালের আগস্ট ও সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই ম্যাচগুলো ২০২১ নারী ক্রিকেট বিশ্বকাপ বাছাইপর্বের জন্য ওয়েস্ট ইন্ডিজ দলের প্রস্তুতি হিসেবে গণ্য হয়।
টি২০আই সিরিজটি ১–১ ব্যবধানে ড্র হয়। ওডিআই সিরিজে দক্ষিণ আফ্রিকা ৪–১ ব্যবধানে জয়ী হয়।
দক্ষিণ আফ্রিকা ওডিআই ও টি২০আই ম্যাচের জন্য আলাদা দল ঘোষণা না করে সফরের জন্য ১৮ সদস্যের মিলিত দল ঘোষণা করে। কোয়ারেন্টিন সংক্রান্ত জটিলতার কারণে ওয়েস্ট ইন্ডিজ দলের নিয়মিত অধিনায়ক স্তাফানি টেলর খেলতে সমর্থ না হওয়ায় আনিসা মোহাম্মদকে সিরিজের জন্য অধিনায়ক ঘোষণা করা হয়। আঙুলের চোটে আনিসা মোহাম্মদ পঞ্চম ওডিআই থেকে ছিটকে যাওয়ায় ম্যাচটিতে ওয়েস্ট ইন্ডিজ দলের অধিনায়কত্ব করেন ডিয়ান্ড্রা ডটিন।
আব্দুস সাত্তার খাঁন

আব্দুস সাত্তার খাঁন ( - ৬ জুন ১৯৭৫) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা। বাংলাদেশের মুক্তিযুদ্ধে সাহসিকতা প্রদর্শনের জন্য বাংলাদেশ সরকার তাকে বীর প্রতীক খেতাব প্রদান করে।
কাজী "আব্দুস সাত্তার খাঁন" রাজবাড়ী জেলার তৎকালীন মামুনপুর (বর্তমান বসন্তপুর ও শহীদওহাবপুর ইউনিয়নের সমন্বিত ইউনিয়ন) ইউনিয়নের আহলাদীপুর গ্রামে জন্মগ্রহণ করেন। তার বাবার নাম আব্দুর রহমান খান এবং মাতার নাম ছিলো মোসাম্মৎ আজিমুন্নেসা। চার ভাই ও চার বোনের মধ্যে আব্দুস সাত্তার খান সেজ। তার ছোট ভাই বীর প্রতিক আব্দুল ওহাব খাঁনও ছিলেন একজন মুক্তিযোদ্ধা।
দেশ স্বাধীনের পরবর্তীতে বীর মুক্তিযোদ্ধা আব্দুস সাত্তার খাঁন ঢাকা বিশ্ববিদ্যালয়ের বাংলা প্রথম বর্ষের ছাত্র ছিলেন। থাকতেন জহুরুল হক হলে। তখন থেকেই তিনি ফরিদপুর জেলার মুক্তিগণবাহিনীর (সেক্টর-২) প্রাক্তন ক্যাপ্টেন পিআইএ পদে অভিষিক্ত হন এবং মুক্তিযুদ্ধে সক্রিয়ভাবে অংশগ্রহণ করেন। পরবর্তীতে তিনি ৭ নং শহীদ ওহাবপুর ইউনিয়ন পরিষদ প্রতিষ্ঠা করেন এবং এই বিনা প্রতিদ্বন্দিতায় ইউনিয়নের প্রথম চেয়ারম্যান নির্বাচিত হন।
যুদ্ধ চলাকালে তিনি তৎকালীন বৃহৎ ফরিদপুর জেলার অংশবিশেষ অর্থাৎ ২নং সেক্টরের মুক্তিগণবাহিনীর একজন প্রাক্তন ক্যাপ্টেন পিআইএ পদে অভিষিক্ত হয়ে দায়িত্ব পালন করেন এবং পরবর্তীতে মুক্তিযুদ্ধে সক্রিয়ভাবে অংশগ্রহণ করেন।
স্বাধীনতা যুদ্ধের পরেও দুস্কৃতিকারিরা তাঁর পিছু ছাড়েনি। ১৯৭৫ সালের পরবর্তী সময়ে বীর মুক্তিযোদ্ধা আব্দুস সাত্তার খাঁন একদিন প্রচন্ড ঝড় বৃস্টির মধ্যে রাজবাড়ী জেলার গোয়ালন্দ মোড় সংলগ্ন টেক্সটাইল মিলের সন্নিকটে আরব হোটেলের মধ্যে আশ্রয় নেন। এসময় এখানেই আব্দুস সাত্তার খান আততায়ীর (জাসদ বাহিনী) হাতে গুলি বর্ষনে নিহত হন।
স্বাধীন বাংলার বীর মুক্তিযোদ্ধা শহীদ আব্দুস সাত্তার খাঁন।
স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
নিউ ইয়র্ক শহরে কোভিড-১৯ মহামারি

নিউ ইয়র্ক শহরে কোভিড-১৯ মহামারি গত বছরের মার্চে নিউ ইয়র্ক শহরে করোনা মহামারির প্রথম রোগী হিসেবে শনাক্ত হয়েছিলেন ইরান-ফেরত এক নারী। উল্লেখ্য, ইরানে সেসময় কোভিডের মারাত্মক সংক্রমন ছড়িয়ে পড়েছিল। এর মাত্র এক মাসের মধ্যেই নিউ ইয়র্ক মেট্রোপলিটন এলাকা পুরো দেশের মধ্যে সবচেয়ে সাংঘাতিক ভাবে আক্রান্ত জায়গার তালিকায় প্রথম স্থানে উঠে আসে। এপ্রিল নাগাদ নিউ ইয়র্ক শহরে মোট আক্রান্তের সংখ্যা চীন, ইরান ও যুক্তরাজ্যের আক্রান্তের সংখ্যাকে ছাড়িয়ে যায়। আর মাস ঘুরতে না ঘুরতেই শহরটি মোট শনাক্তের সংখ্যায় যুক্তরাষ্ট্র বাদে বিশ্বের বাকি সব দেশকে টপকে ফেলে।
মার্চের ২০ তারিখে গভর্নরের অফিস থেকে জারিকৃত এক নির্দেশ অনুযায়ী সকল অনাবশ্যক ব্যাবসায়িক কার্যক্রম অনির্দিষ্টকালের জন্য বন্ধ ঘোষণা করা হয়। গণপরিবহন ব্যবস্থা খোলা থাকলেও এর উপর ভীষন চাপ তৈরি হয়, যা আসনপ্রত্যাশী মানুষের ভিড়ে রূপ নেয়৷ এর নেপথ্যে কারণ হিসেবে ছিল সার্বিক ভাবে পরিবহন সেবার হ্রাসকরণ ও গৃহহীন মানুষদের আশ্রয় নিতে সাবওয়ে তে ছুটে যাওয়া।
এপ্রিল গড়াতে শহরটির বাসিন্দারা লাখে লাখে কর্মহীন হয়ে পড়তে থাকেন। এতে বিলিয়ন ডলারের বেশি আয়কর গচ্চা গিয়েছে বলে ধারণা করা হচ্ছে। খুচরো, পরিবহন আর রেস্তোরাঁ ক্ষেত্রের স্বল্প আয়ের চাকুরিজীবীদের সবচেয়ে বেশি দুর্ভোগ পোহাতে হয়েছে। আয়কর, বাণিজ্য কর এবং পর্যটন বাবদ আয় হ্রাস পাওয়ায় শহরটির ১০ বিলিয়ন টাকা পর্যন্ত ক্ষতি হয়ে থাকতে পারে। মেয়র বিল ডে ব্লাসিও জানান যে গ্রাহকদের সংখ্যা হঠাৎ করে বৃদ্ধি পাওয়ায় শহরের বেকারত্ব-রোধী ব্যবস্থায় বিরাট ধস নামে। তার মতে, কেন্দ্রের সহায়তা ব্যতীত এমনকি প্রাথমিক সেবাও প্রদান করা সম্ভব হবে না।
মৃত্যুর সংখ্যা থেকে দেখা যায়, চলমান মহামারিটি নিউইয়র্ক শহরের ইতিহাসে ভয়াবহতম দুর্যোগ।
অবশেষে গত বছরের ডিসেম্বরে শহরের স্বাস্থ্য অধিদপ্তর উচ্চঝুঁকিসম্পন্ন রোগী, চিকিৎসক ও নার্স দের ভ্যাকসিন প্রদান আরম্ভ করে। এই ধাপকে "ফেজ ১ এ" বলে অভিহিত করা হয়। এই বছরের ১১ জানুয়ারিতে শহরটি "ফেজ ১ বি" তে প্রবেশ করে। ৬৫ বছরের ঊর্ধ্বের বয়স্ক মানুষ, মুদি কর্মচারী, শিক্ষক, কারেকশনস কর্মকর্তা, গণপরিবহন শ্রমিকদের টিকার আওতায় আনা হয়। ফেব্রুয়ারি মাসে রেস্তোরাঁ কর্মচারী এবং ট্যাক্সি চালকদেরকেও এর অধীনে নিয়ে আসা হয়। গ্রীষ্ম নাগাদ শহরটির সকল অধিবাসীদের জন্য টিকাটি উন্মুক্ত ঘোষণা করা হয়।
গত ২৩ আগস্ট এফডিএ কর্তৃক কমির্নাটি কোভিড ভ্যাকসিন কে স্বীকৃতি প্রদান করা হয়। উল্লেখ্য, এই টিকাটি পূর্বে ফাইজার-বায়োটেক কোভিড ভ্যাকসিন নামে পরিচিত ছিল।
অবনী লেখারা

অবনী লেখারা (জন্ম ৮ই নভেম্বর ২০০১) একজন ভারতীয় প্যারালিম্পিয়ান এবং রাইফেল শ্যুটার । তিনি টোকিও ২০২০ প্যারালিম্পিক্সে ১০ মিটার এয়ার রাইফেলে স্বর্ণপদক এবং ৫০ মিটার এয়ার রাইফেলে ব্রোঞ্জপদক জিতেছিলেন। তিনিত ভারতের প্রথম মহিলা প্যারালিম্পিয়ান যিনি একটি প্যারালিম্পিকে দুটি পদক জিতেছেন। লেখারা বর্তমানে মহিলাদের ১০ মিটার এয়ার রাইফেল স্ট্যান্ডিং এসএইচ ১ (ওয়ার্ল্ড শুটিং প্যারা স্পোর্টসের র‍্যাঙ্কিং)-এ বিশ্ব নং ৫ এবং ২০১৮ এশিয়ান প্যারা গেমসে অংশ নিয়েছেন । প্যারা চ্যাম্পিয়নস প্রোগ্রামের মাধ্যমে গোস্পোর্টস ফাউন্ডেশন তাকে সহায়তা করেছে। 
২০১২ সালে ১১ বছর বয়সে একটি গাড়ি দুর্ঘটনা তাকে সম্পূর্ণ প্যারাপ্লেজিয়া আক্রান্ত করে দেয়। তখন তার পরিবার তাকে খেলাধুলায় যোগ দিতে উৎসাহিত করেছিলেন; প্রথমে তিনি তীরন্দাজিতে প্রশিক্ষণ শুরু করেন কিন্তু পরবর্তীকালে শুটিংয়ে তিনি তার আসল আবেগ খুঁজে পেয়েছিলেন। তিনি বর্তমানে ভারতের রাজস্থানে আইন বিষয়ে পড়াশোনা করছেন। 
অবনী লেখারা ভারতের প্রথম মহিলা যিনি টোকিও প্যারালিম্পিকে, প্রথম ভারতীয় মহিলা রূপে প্যারালিম্পিক স্বর্ণপদক জিতেছেন। । চূড়ান্ত ইভেন্টে ২৪৯.৬ পয়েন্ট স্কোর নিয়ে, এই তরুণ শ্যুটার একটি প্যারালিম্পিক রেকর্ড স্থাপন করেন।
লিব্যার কুয়াদরাতোরুম

লিব্যার কুয়াদরাতোরুম হল ল্যাটিন ভাষায় লিওনার্দো ফিবোনাচ্চির লেখা বীজগণিতের উপর একটি বই যার অর্থ "The Book of Squares" বা "বর্গ সংখ্যার পুস্তক"। ১২২৫ খ্রীস্টাব্দের এই বইটি পবিত্র রোমান সম্রাট, দ্বিতীয় ফ্রেডরিখকে উৎসর্গ করা হয়েছিল।
"লিব্যার কুয়াদরাতোরুম" গ্রন্থটি ১৫শ শতকের একটি একক পাণ্ডুলিপির মাধ্যমে হাতে এসেছে; এই পাণ্ডুলিপিটি ইটালির বিবলিওতেকা অ্যামব্রোজিয়ানা গ্রন্থাগারে "E 75 Sup." নামে নথিবদ্ধ যার ফোলিও কোড হল ff. 19r-39v। ইটালীয় ইতিহাসবিদ ও গণিতবিদ পিওম্বিনোর রাজপুত্র বালদাস্সারে বুঙকুমপাঙয়ি লুদোভিসি কর্তৃক ফিবোনাচ্চির এই সৃষ্টিকর্ম ১৯শ শতাব্দীতে প্রথমবারের মত মুদ্রিত সংস্করণ আকারে প্রকাশিত হয়।
বইটিতে ফিবোনাচ্চির অভেদ তথা ব্রহ্মগুপ্ত-ফিবোনাচ্চি অভেদের উল্লেখ পাওয়া যায়। এই অভেদটি দুটি বর্গের সমষ্টি এরূপ দুটি সংখ্যার গুণফলকে ভিন্ন দুটি উপায়ে দুটি বর্গের সমষ্টিরূপে প্রকাশ করে। যেকোন দুটি বর্গের সমষ্টি হিসেবে যেসব সংখ্যা পাওয়া যাবে তার সবগুলোই যে গুণের অধীনে বদ্ধ হবে তা এই অভেদের দ্বারা প্রতিষ্ঠা করা যায়। পরবর্তী গণিতবিদ ফের্মা ও অয়লারের কাজের পূর্বানুমান পাওয়া যায় এই বইয়ে। এই বইয়ে সংখ্যাতত্ত্বের বিভিন্ন বিষয়বস্তুর পরীক্ষা করা হয়েছে। এদের একটি হচ্ছে বিজোড় পূর্ণসংখ্যার অনুক্রমের ভিত্তিতে পিথাগোরাসীয় ত্রয়ী বের করার আরোহ বিধি যেটি একটি কংগ্রুয়াম সমস্যা। তিনটি বর্গসংখ্যা নিয়ে গঠিত কোন সমান্তর প্রগমনের অন্তর্ভুক্ত দুটি ধারাবাহিক বর্গসংখ্যার অন্তরফলকে কংগ্রুয়াম বলা হয়। কোন সমান্তর ধারায় বর্গসংখ্যা এবং ঐ বর্গসংখ্যার কংগ্রুয়ামসমূহ বের করার সমস্যাটিই কংগ্রুয়াম সমস্যা।
মিনড্রুসা ল্যাচিনাস

ব্রাউন গর্গন (বৈজ্ঞানিক নাম: "Meandrusa lachinus (Fruhstorfer)") এক বড় আকারের কালচে বাদামী বর্ণের প্রজাপতি। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই সোয়ালোটেল প্রজাপতি প্রজাতিদের দক্ষিণ এশিয়া এবং দক্ষিণ-পূর্ব এশিয়ার বিভিন্ন অঞ্চলে দেখা যায়।
প্রসারিত অবস্থায় ব্রাউন গর্গন এর ডানার আকার ১০৫-১১৫ মিলিমিটার দৈর্ঘের হয়।
ভারতে প্রাপ্ত ব্রাউন গর্গন এর উপপ্রজাতি হল- 
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
কানাল+

ক্যানাল+ (ক্যানাল প্লাস, ফরাসি উচ্চারণ: [ক্যানাল প্লাস], যার অর্থ 'চ্যানেল প্লাস'; কখনও কখনও সংক্ষিপ্তভাবে সি+ বা ক্যানাল) হল একটি ফরাসি প্রিমিয়াম টেলিভিশন চ্যানেল যা ১৯৮৪ সালে চালু হয়েছিল। এটি ১০০% ক্যানাল+ গ্রুপের মালিকানাধীন, যা পরিবর্তে ভিভেন্ডির মালিকানাধীন। চ্যানেলটি বিভিন্ন ধরনের প্রোগ্রামিং সম্প্রচার করে, বেশিরভাগই এনক্রিপ্ট করা। এনক্রিপ্ট না করা প্রোগ্রামিং ক্যানাল+ এবং ক্যানাল+ ক্লিয়ার (ক্লিয়ার) -এ স্যাটেলাইট -এ বিনামূল্যে দেখা যায়। ফ্রি-টু-এয়ার স্লটে সম্প্রচার করা ছাড়া চ্যানেল বিজ্ঞাপন প্রচার করে না। প্রায় সকল বিদেশী চলচ্চিত্র এবং সিরিজ তাদের মূল ভাষায় ফরাসি সাবটাইটেল সহ একটি সেকেন্ডারি অডিও চ্যানেলে সম্প্রচার করা হয় এবং ফরাসি বা ফরাসি ভাষায় ডাব করা হয়। বধির এবং শ্রবণশক্তির জন্য গোষ্ঠীর চ্যানেলের সমস্ত প্রোগ্রামগুলি ফরাসি ভাষায় সাবটাইটেল করা হয়েছে এবং দৃষ্টি প্রতিবন্ধীদের কিছু প্রোগ্রামের জন্য অডিও বর্ণনাও রয়েছে।
ক্যানাল+ হল হাইব্রিড ব্রডকাস্ট ব্রডব্যান্ড টিভি (এইচবিবিটিভি) উদ্যোগের সমর্থক, যা একক ইউজার ইন্টারফেস সহ ব্রডকাস্ট টিভি এবং ব্রডব্যান্ড মাল্টিমিডিয়া অ্যাপ্লিকেশন গ্রহণের জন্য হাইব্রিড সেট-টপ বক্সের জন্য একটি উন্মুক্ত ইউরোপীয় মান প্রচার ও প্রতিষ্ঠা করে। ২০১৭ সালের নভেম্বর থেকে, ক্যানেল+ আন্তর্জাতিক ফিড, ক্যানাল+ ইন্টারন্যাশনালের মাধ্যমে আন্তর্জাতিকভাবে তাদের ক্যাটালগ প্রসারিত করতে শুরু করে।
২০২১–২২ নিউজিল্যান্ড নারী ক্রিকেট দলের ইংল্যান্ড সফর

নিউজিল্যান্ড নারী ক্রিকেট দল ২০২১ সালের সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ২০২১ সালের এপ্রিল মাসে সফরের সূচি নিশ্চিত করা হয়। ওডিআই সিরিজটি উভয় দলের জন্য ২০২২ নারী ক্রিকেট বিশ্বকাপ টুর্নামেন্টের প্রস্তুতি হিসেবে গণ্য হয়।
টি২০আই সিরিজে ইংল্যান্ড ২–১ ব্যবধানে জয়ী হয়। ওডিআই সিরিজে ইংল্যান্ড ৪–১ ব্যবধানে জয়লাভ করে।
সিরিজ শুরুর আগে চোটের কারণে রোজম্যারি মেয়ার নিউজিল্যান্ড দল থেকে ছিটকে যান। তাঁর বদলি হিসেবে মলি পেনফোল্ডকে নিউজিল্যান্ড দলে যোগ করা হয়। টি২০আই সিরিজের আগে কোভিড-১৯ সংক্রান্ত ঝুঁকির কারণে ইংল্যান্ডের টি২০আই দল থেকে শার্লট ডিন ছিটকে গেলে এমা ল্যাম্বকে দলে নেয়া হয়।
সিরিজ শুরুর আগে নিউজিল্যান্ড দল ইংল্যান্ড এ দলের বিরুদ্ধে একটি প্রস্তুতিমূলক ম্যাচে অংশগ্রহণ করে।
ফিকে রাংচিতি

ফিকে রাংচিতি (বৈজ্ঞানিক নাম: "Arhopala fulla(Hewitson)") এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
ফিকে রাংচিতি এর প্রসারিত অবস্থায় ডানার আকার ৩৬-৩৮ মিলিমিটার দৈর্ঘ্যের হয়।
ফিকে রাংচিতি এর উপপ্রজাতিগুলো হলো:
ভারতে সাধারণত ফিকে রাংচিতি এর যে উপপ্রজাতি দেখা যায় তা হল:
বন্যপ্রাণ সংরক্ষণ আইন অনুসারে "Arhopala fulla ignara" এই উপপ্রজাতি তফ্‌সিল ২ এর তালিকার অন্তর্ভুক্ত।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল উজ্জ্বল এবং চকচকে নীলাভ বেগুনি এবং ডানার বাইরের দিকে অধিকতর বেগুনি। সামনের ডানার শীর্ষভাগ অ্যাপেক্স সূঁচালো অথবা তীক্ষ্ণ। উভয় ডানার কোস্টাল এবং টার্মিনাল মার্জিন (সীমারেখা) সরু এবং কালচে বাদামী। পিছনের ডানা গোলাকৃতি এবং লেজ বিহীন।
ডানার নিম্নতল ফ্যাকাশে কমলা-হলুদ এবং বাদামীর মিশ্রন। উভয় ডানার দাগ-ছোপ প্রায় নেই; শুধুমাত্র উভয় ডানাতে সরু অস্পষ্ট কালচে বাদামী পোস্ট-ডিসকাল এবং সাব-টার্মিনাল বন্ধনী এবং পিছনের ডানায় কয়েকটি খুব অস্পষ্ট বেসাল ছোপ এর উপস্থিতি লক্ষ্য করা যায়। পিছনের ডানায় লোব এবং টর্নাস অংশের সবজে আঁশ অনুপস্থিত।
ডানার উপরিতলের বর্ন-গাঢ় নীল এবং পুরুষ নমুনা অপেক্ষা ইষদ ফ্যাকাশে, কোস্টাল, এপিকাল এবং টার্মিনাল অংশ চওড়া ভাবে কালো অথবা কালচে খয়েরী বর্নের। ডানার নিম্নতল পুরুষ প্রকারের অনুরূপ।
দুর্লভ দর্শন এই প্রজাতিকে জঙ্গলের ছায়াচ্ছন্ন পরিবেশে দেখতে পাওয়া যায়। হিমালয় পর্বতের উষ্ণ উপত্যকা অঞ্চলে ৩০০মিটার উচ্চতা পর্যন্ত এদের বিচরন লক্ষ্য করা যায়। এপ্রিল থেকে জুন মাস পর্যন্ত এদের দর্শন মেলে।
ওয়েসলি দেকাস

ওয়েসলি রোবের্তো দেকাস (; জন্ম: ১১ আগস্ট ১৯৯৯; ওয়েসলি দেকাস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, দেকাস হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
ওয়েসলি রোবের্তো দেকাস ১৯৯৯ সালের ১১ই আগস্ট তারিখে হন্ডুরাসের কোর্তেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
দেকাস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
কিসলেভ

কিসলেভ বা চিসলেভ (হিব্রু: כִּסְלֵו), সাধারণ বর্ষের তৃতীয় মাস এবং ধর্মপঞ্জির নবম মাস। ব্যাবিলনীয় বর্ষপঞ্জিতে এর নাম ছিলো "আরা কিসলিমু"।
সাধারণ ("কেসিদ্রান") বছরে কিসলেভে দিবসের সংখ্যা ত্রিশ দিন, কিন্তু রোস হাসানাহ স্থগিত আইনের কারণে কিছু বছরে এই মাসে একটি দিন কমিয়ে "ছোট" ("চাজার") মাস করা হয়। কিসলেভ মাসটি গ্রেগরীয় বর্ষপঞ্জিতে নভেম্বর-ডিসেম্বরে পড়ে এবং এই মাসটিকে স্বপ্নের মাস বলা হয়।
এই মাসের নামটি এসেছে আক্কাদীয় "কিসলিমু" থেকে।
ইহুদি রাব্বাইনীয় সাহিত্যে কিসলেভ মাসকে বেনিয়ামিনের গোত্রের সাথে সম্পৃক্ত করা হয়।
২৫ কিসলেভ – ২ তেভেত – হানুক্কাহ – যদি কিসলেভ ২৯ তারিখে শেষ হয় সেক্ষেত্রে ৩ তেভেতে শেষ হবে।
আগম

আগম () হল হিন্দু তান্ত্রিক সাহিত্যের একটি সংকলন। ‘আগম’ শব্দটির অর্থ প্রথা অথবা ‘যা এসেছে’। আগম শাস্ত্রে সৃষ্টিতত্ত্ব, জ্ঞানতত্ত্ব, দার্শনিক মতবাদ, ধ্যান ও সাধনপদ্ধতি, চার যোগ, মন্ত্র, মন্দির নির্মাণের পদ্ধতি, পূজাপদ্ধতি এবং ষড়বিধ কামনাসিদ্ধির উপায় বর্ণিত হয়েছে। এই শাস্ত্র লিখিত হয়েছে তামিল ও সংস্কৃত ভাষায়। আগম শাস্ত্রের আবির্ভাব আগে দক্ষিণ ভারত অঞ্চলে ঘটেছিল, পরে তার সংস্কৃতকরণ ঘটে।
আগম শাস্ত্রের তিনটি প্রধান শাখা হল শৈব, বৈষ্ণব ও শাক্ত। আগম প্রথাকে ক্ষেত্রবিশেষে তান্ত্রিক ধর্ম নামেও অভিহিত করা হয়, যদিও ‘তন্ত্র’ শব্দটির দ্বারা নির্দিষ্টভাবে শাক্ত আগমশাস্ত্রকে বোঝায়। আগম শাস্ত্র বিশালায়তন: ২৮টি শৈব আগম, ৭৭টি শাক্ত আগম (বা তন্ত্র) এবং ১০৮টি বৈষ্ণব আগম (বা পঞ্চরাত্র সংহিতা) এবং অসংখ্য উপ-আগম এই শাস্ত্রের অন্তর্গত।
আগম শাস্ত্রের উৎস ও কালপঞ্জি অস্পষ্ট। এই শাস্ত্রের মধ্যে কয়েকটি বৈদিক এবং অপরগুলি অবৈদিক। যোগ ও আত্মপোলব্ধির তত্ত্ব এই শাস্ত্রের অন্তর্গত। কোনও কোনও আগমে কুণ্ডলিনী যোগ আলোচিত হয়েছে। আবার সন্ন্যাস, দ্বৈত থেকে অদ্বৈত দর্শন পর্যন্ত নানা তত্ত্বও আগমের অন্তর্ভুক্ত হয়েছে। কোনও কোনও গবেষকের মতে আগম শাস্ত্র বেদ-উত্তরকালীন, আবার কেউ কেউ মনে করেন এগুলি প্রাক্-বৈদিক যুগের শাস্ত্র যার রচনাকাল খ্রিস্টপূর্ব ১১০০ অব্দেরও পূর্বে। অভিলেখ ও অন্যান্য প্রত্নতাত্ত্বিক প্রমাণের ভিত্তিতে মনে করা হয়, খ্রিস্টীয় প্রথম সহস্রাব্দের মধ্যভাগে পল্লব রাজবংশের শাসনকালে আগম শাস্ত্রের অস্তিত্ব ছিল।
গবেষকদের মতে, হিন্দু আগম শাস্ত্রের কিছু কিছু অংশ বেদের প্রামাণিকতাকে অস্বীকার করেন, আবার অন্য কয়েকটি অংশ নিজস্ব বক্তব্যকে বেদের প্রকৃত ব্যাখ্যা বলে প্রচার করে। শ্রমণ ধর্মমতগুলিতেও আগম শাস্ত্রের ধারণাটি প্রচলিত (যেমন বৌদ্ধ আগম, জৈন আগম ইত্যাদি)। ইন্দোনেশিয়ার বালি হিন্দু ধর্মীয় ঐতিহ্যটি ‘আগম হিন্দুধর্ম’ নামে পরিচিত।
সুমিত আন্তিল

সুমিত আন্তিল (জন্ম ৬ই জুলাই ১৯৯৮) একজন ভারতীয় প্যারালিম্পিয়ান এবং বর্শা নিক্ষেপকারী । তিনি ২০২০ গ্রীষ্মকালীন প্যারালিম্পিকে পুরুষদের বর্শা নিক্ষেপ এফ ৬৪ বিভাগে স্বর্ণপদক জিতেছিলেন। তিনি ফাইনালে ৬৮.৫৫ মিটার নিক্ষেপ করে বিশ্ব রেকর্ড সৃষ্টি করেন। 
সুমিত অন্তিলের জন্ম ১৯৯৮ সালের ৬ই জুলাই ভারতের হরিয়ানা , সোনিপথের খেওড়ার এক জাট পরিবারে। তিনি ১৭ বছর বয়সে ২০১৫ সালে একটি মোটরবাইক দুর্ঘটনায় জড়িত হওয়ার পরে হাঁটুর নিচে তার বাম পা হারিয়েছিলেন। প্যারা চ্যাম্পিয়ন্স প্রোগ্রামের মাধ্যমে সুমিতকে গোস্পোর্টস ফাউন্ডেশন সমর্থন করে। যখন সুমিত দিল্লি বিশ্ববিদ্যালয়ের একটি মর্যাদাপূর্ণ কলেজ, রামযশ কলেজ থেকে তার বি.কম পড়াশোনা করছিলেন - তাকে প্যারা অ্যাথলেটিক্সের সাথে পরিচয় করিয়ে দিলেন আরেক প্যারা অ্যাথলেট, রাজকুমার।
২০১৭ সালে, সুমিত দিল্লিতে নিতিন জয়সওয়ালের অধীনে প্রশিক্ষণ শুরু করেন এবং তারপর থেকে তিনি বিভিন্ন জাতীয় এবং আন্তর্জাতিক প্ল্যাটফর্মে প্রতিযোগিতা শুরু করেন। তার প্রতিভা, কঠোর পরিশ্রম এবং সম্ভাবনার সাক্ষী হওয়ার পর, গোস্পোর্টস তাকে ২০১৯ সালে প্যারা চ্যাম্পিয়ন্স প্রোগ্রামে অন্তর্ভুক্ত করে এবং সমর্থন করা শুরু করে।
২০১৯ সালে, ইতালির ওয়ার্ল্ড প্যারা অ্যাথলেটিক্স গ্র্যান্ড প্রিক্সে, তিনি ইতিহাস সৃষ্টি করেছিলেন যখন তিনি সম্মিলিত ইভেন্টে সিলভার মেডেল জেতার পথে F64 ক্যাটাগরিতে বিশ্ব রেকর্ড ভেঙেছিলেন যা একটি অবিশ্বাস্য অর্জন। এরপর ২০১৯-য়ে দুবাইতে তিনি ওয়ার্ল্ড প্যারা অ্যাথলেটিক্স চ্যাম্পিয়নশিপে রৌপ্য পদক জিতেছিলেন এবং এই প্রক্রিয়ায় এফ৬৪ বিভাগে তার নিজের বিশ্ব রেকর্ড ভেঙেছিলেন। 
২০২১ সালের আগস্ট মাসে সুমিত ২০২০ গ্রীষ্মকালীন প্যারালিম্পিক্সে ৬৪.৫৫ মিটার বর্শা নিক্ষেপের সঙ্গে স্বর্ণপদক জিতেছিলেন।
ভাবিনা প্যাটেল

ভাবিনা হাসমুখভাই প্যাটেল একজন ভারতীয় প্যারাথলেট এবং টেবিল টেনিস খেলোয়াড় । তিনি গুজরাটের মেহসানার বাসিন্দা । তিনি টোকিওতে ২০২০ গ্রীষ্মকালীন প্যারালিম্পিকে ক্লাস ৪ টেবিল টেনিসে রৌপ্য পদক জিতেছিলেন। 
ভাবিনা প্যাটেল, যিনি হুইলচেয়ারে টেবিল টেনিস খেলেন, তিনি জাতীয় এবং আন্তর্জাতিক প্রতিযোগিতায় বেশ কয়েকটি স্বর্ণ ও রৌপ্য পদক জিতেছেন। ২০১১ সালে অনুষ্ঠিত পিটিটি থাইল্যান্ড টেবিল টেনিস চ্যাম্পিয়নশিপে ইন্ডিভিজুয়াল ক্যাটাগরিতে ভারতের জন্য রৌপ্য পদক জেতার মাধ্যমে তিনি বিশ্ব নম্বরে ২ নম্বরে পৌঁছেছিলেন। ২০১৩ সালের অক্টোবরে, প্যাটেল বেইজিংয়ে এশিয়ান প্যারা টেবিল টেনিস চ্যাম্পিয়নশিপে মহিলাদের একক ক্লাস 4 -এ রৌপ্য পদক জিতেছিলেন। 
ভাবিনা ২০১৭ সালের আগস্ট মাসে আন্তর্জাতিক টেবিল টেনিস ফেডারেশন এশিয়ান প্যারা টেবিল টেনিস চ্যাম্পিয়নশিপে ব্রোঞ্জ পদক জিতেছেন । তিনি মহিলা একক শ্রেণী-৪ বিভাগে কোরিয়ান খেলোয়াড় কাংয়ের বিরুদ্ধে খেলে তাকে ৩-০ ব্যবধানে হারিয়ে ব্রোঞ্জ জিতেছিলেন। 
টোকিও ২০২০ প্যারালিম্পিকসে তিনি বিশ্ব এক নম্বর এবং রিও প্যারালিম্পিক স্বর্ণপদক বিজয়ী বরিস্লাভা র্যাঙ্কোভিচকে ছিটকে দিয়ে মহিলা একক শ্রেণি 4 বিভাগে সেমিফাইনালে উঠেছিলেন। ফাইনালে ওঠার পরে বর্তমান বিশ্বের দ্বিতীয় নম্বর চীনের ঝাউ ইং -এর বিরুদ্ধে সোনা জেতার ম্যাচে তিনি হেরে যান এবং টোকিও প্যারালিম্পিকে রৌপ্য পদক জয় করেন।
অণ্ডয়্য

অণ্ডয়্য (বা অণ্ডইয়, আণ্ডয়্য, কন্নড়: ಆಂಡಯ್ಯ) ছিলেন খ্রিস্টীয় ত্রয়োদশ শতাব্দীতে হৈসল রাজবংশের রাজত্বকালের এক বিশিষ্ট কন্নড় লেখক। জৈন ধর্মাবলম্বী অণ্ডয়্য এক করণিক পরিবারে জন্মগ্রহণ করেছিলেন। তাঁর যে রচনাগুলি এখনও পাওয়া যায় তার মধ্যে সর্বাধিক উল্লেখযোগ্য "কব্বিগর কব" ("কবিগণের রক্ষাকর্তা")। এই গ্রন্থটি "সোবগিন সুগ্গি" ("সৌন্দর্যের চাষ"), "মদন বিজয়" বা "কবন গেল্ল" ("মদনের বিজয়") নামেও পরিচত। গ্রন্থটি রচিত হয়েছিল ১২১৭-১২৩৫ খ্রিস্টাব্দে মধ্যবর্তী সময়ে।
অ্যার্টডক

অ্যার্টডক (আর্মি ট্রেনিং অ্যান্ড ডকট্রিন কমান্ড) বাংলাদেশ সেনাবাহিনীতে থাকা একটি গবেষণা-ভিত্তিক গঠনস্তর। এর সদর দপ্তর ময়মনসিংহের মোমেনশাহী সেনানিবাসে অবস্থিত। এটি প্রশিক্ষণ মূল্যায়ন এবং সংস্কার; অস্ত্র, সরঞ্জাম এবং বল আধুনিকীকরণ; ধারণা এবং মতবাদ সংশোধন উন্নয়ন ইত্যাদি তত্ত্বাবধানের জন্য দায়িত্বপ্রাপ্ত। এটির আওতায় এর সদর দপ্তর, যুদ্ধ দল এবং বাংলাদেশ সেনাবাহিনীর সকল প্রশিক্ষণ প্রতিষ্ঠান রয়েছে। অ্যার্টডকের প্রথম জেনারেল অফিসার কমান্ডিং ছিলেন মেজর জেনারেল মুহাম্মদ জিয়া-উর-রহমান, এনডিসি, পিএসসি।
অ্যার্টডকের আনুষ্ঠানিক মিশন বিবৃতিতে বলা হয়েছে:
বাংলাদেশ সেনাবাহিনীকে যুদ্ধের জন্য প্রস্তুত করা এবং তার ভবিষ্যতের স্থপতি হওয়া।
অতীতে, সেনা সদর দপ্তরে অবস্থিত সামরিক প্রশিক্ষণ অধিদপ্তর বাংলাদেশ সেনাবাহিনীর প্রশিক্ষণ সংক্রান্ত বিভিন্ন ধরনের গবেষণা কাজ পরিচালনার জন্য দায়িত্বপ্রাপ্ত ছিল। তবে, সীমিত সম্পদ এবং জনবলের ঘাটতির কারণে, তারা মতবাদ ও উন্নয়নের ক্ষেত্রে কোন বিস্তৃত গবেষণা ও অধ্যয়ন পরিচালনা করতে পারেনি।
কৌশলগত, অপারেশনাল, কৌশলগত এবং প্রযুক্তিগত উন্নতির জন্য, গবেষণা এবং উন্নয়ন ক্ষমতাকে শক্তিশালী করার জন্য এবং যুদ্ধক্ষেত্রের দৃশ্যকল্পের ক্রমাগত পরিবর্তনের সাথে তাল মিলিয়ে চলার জন্য, দ্রুত প্রযুক্তিগত অগ্রগতির জন্য বাংলাদেশ সেনাবাহিনী ২৫ জুলাই ২০০৭ তারিখে অ্যার্টডক গঠন করে।
অ্যার্টডক সকল প্রাতিষ্ঠানিক প্রশিক্ষণের নোডাল এজেন্সি হিসেবে কাজ করে। বাংলাদেশ সেনাবাহিনীর কর্মকর্তা ও সেনা প্রশিক্ষণের জন্য ২০টি ভিন্ন প্রতিষ্ঠান রয়েছে।
সৈয়দ আহমদ হাশমি

সৈয়দ আহমদ হাশমি (১৭ জানুয়ারি ১৯৩২ - ৪ নভেম্বর ২০০১) একজন ভারতীয় মুসলিম পণ্ডিত ও রাজনীতিবিদ। তিনি জমিয়ত উলামায়ে হিন্দের সপ্তম সাধারণ সম্পাদক এবং যাত্রী সুবিধা কমিটির চেয়ারম্যান হিসেবে দায়িত্ব পালন করেন। তিনি দুই মেয়াদে ভারতীয় সংসদের উচ্চকক্ষ রাজ্যসভায় উত্তরপ্রদেশের প্রতিনিধি হিসেবে সংসদ সদস্য ছিলেন।
১৯৩২ সালের ১৭ জানুয়ারি দ্বারভাঙ্গায় তার মাতামহের বাড়িতে জন্মগ্রহণ করেন সৈয়দ আহমদ হাশমি। তিনি তার ভাই সাইয়্যিদ মুহাম্মদ হাশমির কাছে লালিত-পালিত হন। তিনি তাকে গাজীপুরের (উত্তরপ্রদেশ) মাদরাসায়ে দ্বীনিয়ায় ভর্তি করান। সেখানে আহমদ হাশমি ১৯৪০ থেকে ১৯৪৮ সাল পর্যন্ত প্রাথমিক শিক্ষা লাভ করেন। তিনি ১৯৪৮ থেকে ১৯৫৪ সাল পর্যন্ত কলকাতার আলিয়া মাদ্রাসায় (বর্তমানে আলিয়া বিশ্ববিদ্যালয়) উচ্চশিক্ষা লাভ করেন এবং ১৯৫৫ সালে দারুল উলুম দেওবন্দ থেকে স্নাতক হন। তিনি হুসাইন আহমদ মাদানির নিকট সহিহ বুখারি ও জামি আত-তিরমিযি অধ্যয়ন করেন।
হাশমি ১৯৫৭ থেকে ১৯৭৪ সাল পর্যন্ত কলকাতায় অবস্থান করেন এবং সেখানে আঞ্জুমানে নিদায়ে ইসলাম মাদরাসায় শিক্ষকতা করেন এবং জমিয়ত উলামায়ে হিন্দের পশ্চিমবঙ্গ শাখার সাধারণ সম্পাদক হিসেবে দায়িত্ব পালন করেন। তিনি সেখানে আর্মঘন ও কুন্দন নামের দুটি সাপ্তাহিক পত্রিকা চালু করেন এবং পশ্চিমবঙ্গ সরকার সাপ্তাহিক অর্মঘনের বিরুদ্ধে মামলা দায়ের করে এবং তা বন্ধ করে দেওয়া হয়। ১৯৭৪ থেকে ১৯৮০ এবং ১৯৮০ থেকে ১৯৮৬ সাল পর্যন্ত তিনি ভারতীয় সংসদের উচ্চকক্ষ রাজ্যসভার সদস্য ছিলেন। তিনি ১৯৭৭ সালে "দিল্লি ওয়াকফ বোর্ডের" চেয়ারম্যান নিযুক্ত হন এবং ১৯৭৩ থেকে ১৯৮০ সাল পর্যন্ত জমিয়ত উলামায়ে হিন্দের সাধারণ সম্পাদক হিসেবে দায়িত্ব পালন করেন। জমিয়ত উলামায়ে ইসলাম কর্তৃপক্ষ তাকে তার সাপ্তাহিক আল-জমিয়তের ব্যবস্থাপক নিযুক্ত করে। তিনি অল ইন্ডিয়া মুসলিম মজলিসে মুশাওয়ারাত-এর প্রতিষ্ঠাতা সদস্য এবং সহ-সভাপতি দায়িত্ব পালন করেন। তিনি অল ইন্ডিয়া মুসলিম পার্সোনাল ল বোর্ড এবং বাবরি মসজিদ অ্যাকশন কমিটির সদস্য ছিলেন। তিনি যাত্রী সুবিধা কমিটির সদস্য ছিলেন এবং পরবর্তীতে এর চেয়ারম্যান নিযুক্ত হন। পরবর্তী জীবনে তিনি জমিয়ত উলামায়ে হিন্দ থেকে বিচ্ছিন্ন হয়ে মিল্লি জমিয়ত উলামা গঠন করেন, যার অস্তিত্ব কেবল কাগজে সীমাবদ্ধ ছিল।
হাশমি ২০০১ সালের ৪ নভেম্বর দিল্লিতে মারা যান। তার জানাজার নামাজ পড়ান ফতেপুরী মাদরাসায়ে আলিয়ার তৎকালীন জ্যেষ্ঠ হাদিস অধ্যাপক আব্দুল গাফ্ফার।
তন্বী খান্না

তন্বী খান্না (জন্ম ২৩শে জুলাই ১৯৯৬) একজন ভারতীয় মহিলা পেশাদার স্কোয়াশ খেলোয়াড় এবং ভারতীয় স্কোয়াশ দলের নিয়মিত সদস্য। তিনি বর্তমানে জাতীয় র্যাঙ্কিং-য়ে চতুর্থ সর্বোচ্চ খেলোয়াড় এবং ভারতের সেরা স্কোয়াশ খেলোয়াড়দের একজন হিসেবে বিবেচিত। তিনি কলম্বিয়া লায়ন্স স্কোয়াশ দলের হয়েও খেলেন যা কলম্বিয়া বিশ্ববিদ্যালয়ের অন্তর্গত। ২০১৯ সালের সেপ্টেম্বর মাসে তার সর্বোচ্চ পিএসএ বিশ্ব র র্যানকিং ৯৮ অর্জন করেন এবং ২০১৯-২০ পিএসএ ওয়ার্ল্ড ট্যুরের সময় প্রথমবারের মতো শীর্ষ একশত খেলোয়াড়ের তালিকায় এ স্থান করে নেন।
তিনি ২০১৮ এশিয়ান গেমসে ভারতের প্রতিনিধিত্ব করেন এবং রৌপ্য পদক জিতেছেন মহিলা দলের হয়ে। তিনি ২০১৯ মহিলা এশিয়ান ব্যক্তিগত স্কোয়াশ চ্যাম্পিয়নশিপেও অংশ নিয়েছিলেন এবং কোয়ার্টার ফাইনালে উঠেছিলেন। কোয়ার্টার ফাইনালে তিনি অন্য এক ভারতীয় স্কোয়াশ খেলোয়াড় জোশনা চিনাপ্পার কাছে হেরে যান।
তন্বী খান্না আইভী লিগে কলম্বিয়া লায়ন্সের প্রতিনিধিত্ব করেন এবং ২০১৬-২০১৮ থেকে টানা তিন বছর প্রথম দল অল-আইভি লিগে মনোনীত হন। ২০১৮ দক্ষিণ এশিয়ান গেমস তিনি একক বিভাগে স্বর্ণপদক বিজয়ী হয়েছিলেন।
স্কোবুরা ফিডিটিয়া

ওয়ান-স্পটেড ফরেস্ট বব(বৈজ্ঞানিক নাম: "Scobura phiditia (Hewitson)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি। এই প্রজাতি মালয় ফরেস্ট বব নামেও পরিচিত। এই প্রজাতির অধীনে কোন উপ-প্রজাতি তালিকাভুক্ত নেই।
ওয়ান-স্পটেড ফরেস্ট বব এর প্রসারিত অবস্থায় ডানার আকার ৩২ মিলিমিটার দৈর্ঘ্যের হয়।
হেলিওফোরাস অ্যান্ড্রোকেলস

গ্রীন স্যাফায়ার (বৈজ্ঞানিক নাম: "Heliophorus androcles (Westwood)")একটি ছোট প্রজাপতি যা ভারত এবং নেপালএর বিভিন্ন অঞ্চলে পাওয়া যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
ভারতে প্রাপ্ত গ্রীন স্যাফায়ার এর উপপ্রজাতি হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল উজ্জ্বল ধাতভ সবুজ অথবা নীলচে সবুজ বর্নের। ডানার উপরিতলের বর্ন উপ-প্রজাতি অনুসারে পরিবর্তনশীল। "coruscans" উপ-প্রজাতির সামনের ডানার উপরিতল গোড়া (base) থেকে সেল এর বর্হিভাগপর্যন্ত (২ মিলিমিটার) রূপালি নীল। "androcles" উপপ্রজাতির ডানার উপরিতলের বর্ন রূপালি সবুজ। "tytleri" উপপ্রজাতির ক্ষেত্রে সামনের ডানার সেল এর বর্হিভাগ পর্যন্ত বর্ন রূপালি নীল। প্রতিটি ক্ষেত্রেই ডানার উপরিতলের কোস্টাল অংশ সরুভাবে এবং এপিকাল এবং টার্মিনাল অংশ চোড়াভাবে কালচে বাদামী। পিছনের ডানার টর্নাল অংশ লালচে-কমলা অর্ধচন্দ্রাকৃতি বর্ডারযুক্ত। পিছনের ডানা লেজযুক্ত এবং উভয় ডানায় সিলিয়া অথবা প্বার্শরোয়া সাদা।
ডানার নিম্নতল উজ্জ্বল হলুদ এবং উভয় ডানাতে সরু কালচে ডিসকাল রেখাযুক্ত। উভয় ডানার সেল এর বহিঃপ্রান্তভাগ কালো রেখা দ্বারা সীমায়িত (borderd), তবে পিছনের ডানায় উক্ত কালো রেখা অস্পস্ট। পিছনের ডানায় শীর্ষভাগ (apex) থেকে টর্নাস পর্যন্ত বিস্তৃত চওড়া লালচে-কমলা পটি বর্তমান। উক্ত পটি ভিতরের দিকে কালোরেখায় পরিবেশটিত সাদা অর্ধচন্দ্রাকৃতি ছোপ দ্বারা সীমায়িত প্রতিটি শিরা মধ্যে। পিছনের ডানায় টর্নাল ছোপটি সুস্পষ্ট।
ডানার উপরিতল কালচে বাদামী এবং উভয় ডানায় চওড়া কমলা ডিসকাল পটিযুক্ত। পিছনের ডানায় টার্মিনাল লালচে-কমলা বন্ধনী টর্নাস থেকে শুরু হয়ে ৬নং শিরা পর্যন্ত বিস্তৃত। ডানার নিম্নভাগ পুরুষ প্রকারের অনুরূপ।
দুস্প্রাপ্য নয় তবে খুবই কম দেখতে পাওয়া এই স্যাফায়ার প্রজাতির উড়ান দ্রুত তবে স্বল্প দৈর্ঘের (short flight)। জঙ্গলের সাথে ভূমির কাছাকাছি এদের বিচরন লক্ষ্য করা যায়। পুরুষ প্রকারদের দিনের প্রথম ভাগেই জঙ্গলের উন্মুত্ত অঞ্চলে রৌদ্রে ওড়াওড়ি করতে এবং ডানাবন্ধ ও ডানা ইষদ মেলা অবস্থায় পাতার উপরে অবস্থান করতে দেখা যায়। হিমালয় পর্বত জুড়ে বিস্তীর্ন অঞ্চলে ১৩১০-৩\৭০০ মিটার উচ্চতা পর্যন্ত বনভূমিতে মার্চ থেকে অক্টোবর মাস পর্যন্ত এদের স্ক্রিয়তা চোখে পড়ে। হিমালয় বহিঃবর্তী (outer Himalaya) অঞ্চলে এই প্রজাতিকে বর্ষার পূর্বে এবং পরে শুধুমাত্র লক্ষ্য করা যায়। পুরুষ প্রকার ভীষনভাবে আঞ্চলিক অথবা স্থানিক (territorial)।
রত্নাকর বর্ণি

রত্নাকর বর্ণি ছিলেন ষোড়শ শতাব্দীর এক কন্নড় কবি ও লেখক। তাঁকে অধুনা কর্ণাটক ভূখণ্ডে বিজয়নগর সাম্রাজ্যের রাজত্বকালে কন্নড় সাহিত্যে জনপ্রিয়তা লাভকারী স্থানীয় ‘ষট্পদী’ (ছয় চরণের কবিতা) ও ‘সাঙ্গত্য’ (বাদ্যযন্ত্র সহযোগে গেয় গীতিকবিতা) ছন্দের অন্যতম অগ্রণী কবি মনে করে হয়। রত্নাকর বর্ণির সর্বাপেক্ষা খ্যাতনামা কাহিনিটি হল "ভরতেশ বৈভব" বা "ভরতেশ্বর চরিতে", যা জৈন রাজপুত্র ভরতের উপাখ্যান। জানা যায় যে, রত্নাকর বর্ণি ছিলেন সমস্যাদীর্ণ ও অশান্ত ব্যক্তিত্ব। কথিত আছে, এক অপেক্ষাকৃত কম মেধাবী কবি তাঁর চেয়ে উচ্চ মর্যাদায় আসীন হলে রত্নাকর বর্ণি জৈনধর্ম ত্যাগ করে বীরশৈবধর্ম গ্রহণ করেন। এই স্বল্প সময়ের মধ্যেই তিনি দ্বাদশ শতাব্দীর সমাজ সংস্কারক বসবের জীবনী "বসবপুরাণ" রচনা করেন। পরে তিনি পুনরায় জৈনধর্ম গ্রহণ করেন এবং ‘শতক’ ছন্দে (একশোটি কবিতার গুচ্ছ) ধ্রুপদি কাব্য রচনা করেন।. কন্নড় সাহিত্যে তাঁর অবদানকে দিকনির্দেশক জ্ঞান করা হয়।
আনোয়ারুল হক শরীফ

আনোয়ারুল হক শরীফ একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের গণিত বিভাগের প্রাক্তন অধ্যাপক এবং ঢাকায় অবস্থিত বেসরকারি বিশ্ববিদ্যালয়, বাংলাদেশ ইউনিভার্সিটির (বিইউ) সাবেক উপাচার্য।
শরীফ ঢাকা বিশ্ববিদ্যালয়ের গণিত বিভাগ থেকে ১৯৬৪ সালে স্নাতক এবং ১৯৬৫ সালে স্নাতকোত্তর ডিগ্রি লাভ করেন। তিনি বেলজিয়ামের ব্রাসেলস ফ্রি ইউনিভার্সিটি থেকে ১৯৭০ সালে বিশুদ্ধ গণিতে পিএইচডি ডিগ্রি অর্জন করেন।
আনোয়ারুল হক ১৯৭০ সালে ঢাকা বিশ্ববিদ্যালয়ের গণিত বিভাগে সহকারী অধ্যাপক হিসেবে যোগদান করেন। ১৯৭৫ সালে তিনি লিবিয়ার ত্রিপলির আল-ফাতাহ বিশ্ববিদ্যালয়ে যোগ দেন। সেখানে তিনি বাংলাদেশ কমিউনিটি স্কুল প্রতিষ্ঠা করেন। তিনি ১৯৮৭ সালে জাহাঙ্গীরনগর বিশ্ববিদ্যালয়ের গণিত বিভাগে সহযোগী অধ্যাপক হিসেবে শিক্ষকতা শুরু করেন।
কর্মজীবনে তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, ডিন, হল প্রভোস্ট, শিক্ষক সমিতির সদস্যসহ বিভিন্ন গুরুত্বপূর্ণ দায়িত্ব পালন করেছেন। এছাড়া জাতীয় শিক্ষাক্রম ও পাঠ্যপুস্তক বোর্ডের অধীনে এইচএসসি শিক্ষার্থীদের পাঠ্যক্রম প্রণয়ন কমিটির সদস্য হিসেবেও দায়িত্ব পালনের অভিজ্ঞতা রয়েছে তার।
আনোয়ারুল হক শরীফ ২০১৭ থেকে ২০২১ সাল পর্যন্ত ঢাকায় অবস্থিত বেসরকারি বিশ্ববিদ্যালয়, বাংলাদেশ ইউনিভার্সিটির (বিইউ) উপাচার্য হিসেবে দায়িত্ব পালন করেন।
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
আনোয়ারুল হক ঢাকা বিশ্ববিদ্যালয়ের একজন রেজিস্টার্ড গ্র্যাজুয়েট। তিনি বাংলাদেশ গণিত সমিতিসহ বিভিন্ন পেশাজীবী সংগঠনের সদস্য।
শিলাহার রাজবংশ

শিলাহার রাজবংশ ছিল রাষ্ট্রকূট যুগে উত্তর ও দক্ষিণ কোঙ্কণ, অধুনা মুম্বই ও দক্ষিণ মহারাষ্ট্র (কোলহাপুর) অঞ্চলে প্রতিষ্ঠিত একটি রাজবংশ। এই রাজবংশ তিনটি শাখায় বিভক্ত হয়ে যায়। একটি শাখা উত্তর কোঙ্কণ এবং দ্বিতীয় শাখাটি দক্ষিণ কোঙ্কণ (৭৬৫ থেকে ১০২৯ খ্রিস্টাব্দ) রাজত্ব করত; তৃতীয় শাখাটি অধুনা মহারাষ্ট্রের কোলহাপুর, সাতারা ও বেলগাঁও জেলা অঞ্চলটি ৯৪০ থেকে ১২১৫ খ্রিস্টাব্দ পর্যন্ত শাসন করে এবং তারপর সেউণরা তাদের উৎখাত করে।
ইয়াগিস্তান

ইয়াগিস্তান (বিদ্রোহীদের দেশ) আফগানিস্তান এবং ব্রিটিশ ভারতের মধ্যবর্তি একটি প্রধান সীমান্ত অঞ্চল ছিল। এই এলাকায় পশতুন উপজাতিরা ডুরান্ড সীমার দু'পাশে বসবাস করত।
ইয়াগিস্তান ছিল মাহমুদ হাসান দেওবন্দীর রেশমি রুমাল আন্দোলনের কেন্দ্রস্থল। এই অঞ্চলটি ব্রিটিশ ও অন্য কোন জাতি দখল করতে পারেনি এবং অ-শাসিত উপজাতিরা সর্বদা ব্রিটিশদের প্রতি বিদ্বেষপূর্ণ ছিল।
ডালেম চন্দ্র বর্মণ

ডালেম চন্দ্র বর্মণ ( – ২০২৪) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের শান্তি ও সংঘর্ষ অধ্যয়ন বিভাগের প্রতিষ্ঠাতা সভাপতি এবং আশা বিশ্ববিদ্যালয় বাংলাদেশের (এএসএইউবি) সাবেক উপাচার্য।
বর্মণ ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে ১৯৬৮ সালে স্নাতক (সম্মান) এবং ১৯৬৯ সালে স্নাতকোত্তর ডিগ্রি লাভ করেন। তিনি ভারতের রাজস্থান বিশ্ববিদ্যালয় থেকে পিএইচডি ডিগ্রি অর্জন করেন।
ডালেম চন্দ্র বর্মণ ১৯৭৪ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগে শিক্ষক হিসেবে যোগদান করেন। পরবর্তীকালে তিনি ঢাকা বিশ্ববিদ্যালয়ের শান্তি ও সংঘর্ষ অধ্যয়ন বিভাগের প্রতিষ্ঠাতা সভাপতিসহ বিভিন্ন গুরুত্বপূর্ণ দায়িত্ব পালন করেছেন।
তিনি ২০১৭ থেকে ২০২১ সাল পর্যন্ত দ্বিতীয় মেয়াদে আশা বিশ্ববিদ্যালয় বাংলাদেশের (এএসএইউবি) উপাচার্য হিসেবে দায়িত্ব পালন করেন।
ডালেম চন্দ্র বর্মণ কয়েক বছর ধরে পারকিনসন রোগে ভুগছিলেন। এরপর নিউমোনিয়ায় আক্রান্ত হন এবং শরীরের বিভিন্ন অঙ্গপ্রত্যঙ্গ অকার্যকর হতে শুরু করে। বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে চিকিৎসাধীন অবস্থায় ২০২৪ সালের ৫ জুন তিনি শেষনিশ্বাস ত্যাগ করেন।